El ufisalmente Repùblega del Tazìkistan , e in pasà inte el contesto de l'URSS, el ze un Stato de l'Àzia sentrałe. El confina verso sud con l'Afghanistan, verso est co ła Cina, verso nord con Kirghizistan e Uzbekistan e verso òvest oncora co l'Uzbekistan; el ze par tanto un Stato sensa sboco sol mare co na superfise de 143.100 km², na popołasion de 7.565.000 abitanti e capitałe Dušanbe. Dal 9 de setenbre del 1991 el Tazìkistan ła ze na repùblega presidensiałe; el presidente el ze el lìder Emomalī Rahmon, che nòmena ogni ano el Primo ministro. L'Asenblea Suprema ła vien ełezesta dal pòpoło e ła resta inte l'incargo par 5 ani. La costitusion del Paeze ła ze sta varada inte el 1994. Dal marso 2013, el ze devegnesto un menbro de l'Organizasion Mondiałe del Comerso. El sufiso persian signifega "posto de" o "paeze", de consevensa ła paroła Tazìkistan signifega letaralmente "Tera dei Taziki".